title: Solero
text: Iste articlo tracta sobre o solero en l'arquitectura. Pa o grano que queda en o suelo d'a era en a trilla, se veiga solero (trilla).
  
  En un sentiu amplo, o solero u solera (en belsetán soler) ye la estructura d'un edificio que fa de refirme a o suelo d'un piso superior u a la cubierta d'un lenau u tellau, por regular destinada a que dimpués se le meta o pavimento dencima u o tillo pa clavar a losa. Manimenos, en cheso y en ansotano a parabla «solero» s'utiliza por lo común pa nombrar lo que en atros puestos ye o «patio» d'a casa; que ixo ye, a planta baixa a ran de a carrera. Por contra, en cheso esiste sulero con <u> pa iste concepto.
  
  En un sentiu más concreto, se gosa decir «solero» a un suelo incompleto, como os que s'asuela con tablas de madera en bella construcción rustica como as bordas y os pallers. En benasqués, Rafael Andolz replegó a parabla como sinonimo de «suelo», y Vicente Ferraz y Castán meteba como eixemplo:
  
  En Sobrarbe, o solero tamién ye o piso d'alto d'una borda, que a sobén ye an se troba la palla si en o piso d'abaixo se tiene quadra pa ganau. Con iste mesmo significau s'ha documentau «soler» en belsetán. En ixe tipo de soleros por regular i hai trapas por as que se fa cayer a hierba a os animals.
  
  Se veiga tamién 
  
   Suelo (arquitectura).
   Solanar.
   Terrau.
   Piedra solera.
   Alazet.
   Tiello.
   Suelo.
  
  Referencias 
  
  Zarramientos